ജോലിയും ശമ്ബളവുമില്ലാതെ ദുരിതത്തില്: കോടതിയുടെ ഇടപെടലിലൂടെ മലയാളികള് ഉള്പ്പെടെ 84 തൊഴിലാളികള്ക്ക് ശമ്ബള കുടിശിക ലഭിച്ചു അബുദാബി: ജോലിയും ശമ്ബളുമില്ലാതെ മാസങ്ങളായി ദുരിതത്തിലായ മലയാളികള് ഉള്പ്പെടെ 84 തൊഴിലാളികള്ക്ക് ശമ്ബള കുടിശിക തിരികെ ലഭിച്ചു. കോടതിയുടെ ഇടപെടലിലൂടെയാണ് തൊഴിലാളികള്ക്ക് കുടിശ്ശിക തിരിച്ചുകിട്ടിയത്. 52 ലക്ഷം ദിര്ഹത്തിന്റെ ശമ്ബള കുടിശ്ശികയാണ് തൊഴിലാളികള്ക്ക് ലഭിച്ചത്. എല്ലാ തൊഴിലാളികളുടെയും പ്രശ്നം പ്രത്യേകം കേട്ട ശേഷമാണ് കേസ് കോടതി തീര്പ്പാക്കിയത്. തൊഴിലാളികളെ താമസ സ്ഥലത്തു നിന്ന് ഇറക്കിവിടുന്നതിനെയും കോടതി തടഞ്ഞിരുന്നു. ഇതിനോടൊപ്പം മറ്റു കമ്ബനികളിലേക്കു ജോലി മാറാനുള്ള സൗകര്യവും തൊഴിലാളികള്ക്കായി ഒരുക്കിയിരുന്നു. ഒരിക്കലും കിട്ടില്ല എന്നു കരുതിയിരുന്ന ശമ്ബള കുടിശിക തിരികെ ലഭിച്ചതിന്റെ ആശ്വാസത്തിലാണ് തൊഴിലാളികള്. കിട്ടിയ തുകയുമായി നാട്ടിലേക്ക് പോകാനിരിക്കുകയാണ് പലരും. മറ്റു കമ്ബനിയില് ജോലി ലഭിച്ചവര് നാട്ടിലെത്തി കുടുംബാംഗങ്ങളെ കണ്ടു തിരിച്ചവന്നശേഷം പുതിയ ജോലിയില് പ്രവേശിക്കും. അതേസമയം കോടതിക്കും തൊഴില് വകുപ്പ് മന്ത്രാലയ ഉദ്യോഗസ്ഥര്ക്കും തൊഴിലാളികള് നന്ദി രേഖപ്പെടുത്തി. Tags latest news UAE GULF court international news abudhabi shortlink